REPUBLIKA HRVATSKA

OSNOVNA ŠKOLA PROF.

FRANJE VIKTORA ŠIGNJARA

Ivana Gundulića 5a

48 326 VIRJE

KLASA:112-01/21-02/04

URBROJ:2137-41-05/21-1

Virje, 4. listopada 2021.

Na temelju članka 126. i 127. Zakona o odgoju obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20.) te članka 83. Statuta Osnovne škole prof. Franje Viktora Šignjara, Virje, Školski odbor Osnovne škole prof. Franje Viktora Šignjara, raspisuje

NATJEČAJ

za imenovanje ravnatelja/ice Osnovne škole prof. Franje

Viktora Šignjara

Za ravnatelja/icu škole može biti imenovana osoba koja ispunjava sljedeće nužne uvjete:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij,

d) položen stručni ispit za učitelja, nastavnika ili stručnog suradnika, osim u slučaju iz članka 157., stavaka 1. i 2. Zakona o odgoju i obrazovanju u osnovnoj i srednjoj školi,

2. uvjete propisane člankom 106. Zakona o odgoju i obrazovanju u osnovnoj i srednjoj školi,

3. najmanje osam godina radnog iskustva u školskim ili drugim ustanovama u sustavu obrazovanja ili u upravnim tijelima županije nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Osim osobe koja je završila neki od studija iz članka 126. stavka 1. podstavka 1. točke 1. Zakona o odgoju i obrazovanju u osnovnoj i srednjoj školi, ravnatelj/ica škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz članka 126. stavka 1. podstavka 1. točke 1. ili stavka 2. Zakona o odgoju i obrazovanju u osnovnoj i srednjoj školi može biti ravnatelj/ica škole, ako u trenutku prijave na natječaj za ravnatelja/icu obavlja dužnost ravnatelja/ice u najmanje drugom uzastopnom mandatu, a ispunjavala je uvjete za ravnatelja/icu propisane Zakonom o osnovnom školstvu („Narodne novine“, br. 59/90., 26/93., 27/93., 29/94., 7/96., 59/01., 114/01., 76/05.).

Ravnatelj/ica se imenuje na vrijeme od pet godina.

Uz pisanu i vlastoručno potpisanu prijavu na natječaj kandidati su obvezni priložiti u izvorniku ili ovjerenom presliku sljedeću dokumentaciju:

* životopis,
* diplomu, odnosno dokaz o stečenoj vrsti i stupnju stručne spreme,
* domovnicu, odnosno dokaz o državljanstvu,
* dokaz o položenom stručnom ispitu odnosno dokaz da je osoba oslobođena polaganja stručnog ispita,
* uvjerenje da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana od objave natječaja),
* dokaz o radnom iskustvu na odgojno-obrazovnim poslovima (potvrda poslodavca o vrsti i trajanju poslova),
* potvrdu ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 30 dana od objave natječaja),
* dokaz o obavljanju dužnosti ravnatelja u najmanje drugom uzastopnom mandatu za osobe koje se kandidiraju na temelju članka 126. stavka 3. Zakona o odgoju i obrazovanju (odluke o imenovanju),
* pisanu suglasnost kandidata prema kojoj Osnovna škola prof. Franje Viktora Šignjara može pribaviti uvjerenje o podacima iz kaznene evidencije kao dokaz da kandidat nije pravomoćno osuđen za neko od kaznenih djela navedenih u članku 106. Zakona o odgoju i obrazovanju u osnovnoj i srednjoj školi,
* dokaz o položenim pedagoškim kompetencijama (za kandidate obveznike stjecanja pedagoških kompetencija),
* program rada za mandatno razdoblje.

Dodatne kompetencije koje se vrednuju u postupku imenovanja ravnatelja/ice škole (ako ih kandidati imaju) su poznavanje stranog jezika, osnovne digitalne vještine i iskustvo rada na projektima, a dokazuju se na sljedeći način:

1. poznavanje stranog jezika dokazuje se stupnjem prema Zajedničkom europskom referentnom okviru za jezike, svjedodžbom ili drugom ispravom, potvrdom o pohađanju obrazovanja i edukacija stranih jezika, javnom ispravom o izvršenom testiranju znanja stranog jezika od ovlaštene ustanove ili drugom ispravom;

2. osnovne digitalne vještine dokazuju se uvjerenjem, certifikatom, potvrdom, svjedodžbom ili drugom ispravom;

3. iskustvo rada na projektima dokazuje se potvrdom ili ispravom o sudjelovanju u provedbi pojedinih projekata.

Dokazi o dodatnim kompetencijama dostavljaju se u izvorniku ili ovjerenom presliku.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19., 84/21.), članku 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13., 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18., 32/20.) dužne su u prijavi na natječaj pozvati se na to pravo i uz prijavu na natječaj priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19., 84/21.) uz prijavu na natječaj dužne su osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji. Popis dokaza za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje se pozivaju na pravo prednosti pri zapošljavanju u skladu s člankom 48. Zakona o civilnim stradalnicima Domovinskog rata (Narodne novine broj 84/21.), dužne su uz prijavu na natječaj pozvati se na to pravo i uz prijavu dostaviti i dokaze iz članka 49. stavka 1. Zakona o civilnim stradalnicima iz Domovinskog rata. Popis dokaza za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka u svrhu provođenja natječajnog postupka i objave rezultata natječaja.

Na natječaj se mogu javiti osobe obaju spolova sukladno članku 13. stavku 2. Zakona o ravnopravnosti spolova (Narodne novine broj 82/08., 69/17.).

Rok za podnošenje prijava kandidata je 8 dana od dana objave natječaja u Narodnim novinama i na mrežnim stranicama Škole.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset pet dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu: Osnovna škola prof. Franje Viktora Šignjara – Školski odbor, Ivana Gundulića 5a, 48 326 Virje, u zatvorenoj omotnici za pismo s naznakom: „Ponuda za ravnatelja/icu – ne otvaraj“

OSNOVNA ŠKOLA PROF. FRANJE

VIKTORA ŠIGNJARA, VIRJE